
Da li se može klanjati u potkošulji koja nije previše otvorena? Inače, u kojoj odjeći muškarac može klanjati?


* 
* 
* 
* 
* 
* 
* 

 
Da li se može klanjati u potkošulji koja nije previše otvorena?

***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, u hadisu koji prenose imami El-Buhari i Muslim, kaže: ”Neka niko od vas ne klanja u jednoj haljinci, a da na svome ramenu nema ništa (prebačeno).“


”Aatiq” u šerijatskoj terminologiji označava prostor ramena izmeðu pleća i vrata. Stoga, potkošulja, ukoliko u cijelosti ne pokriva ramena i pleća, ne zadovoljava opis izrečen u spomenutom hadisu.


Svi učenjaci slažu se da je propisano pokriti ramena prilikom obavljanja namaza. Imam Ahmed smatra da je obaveza barem jedno rame pokriti, i to samo u farz-namazu, te to postavlja kao uvjet ispravnosti namaza. Većina učenjaka, a i ostala trojica imama, smatraju da pokrivanje ramena nije stroga obaveza, već da je obaveza pokriti ono što se smatra avretom za muškarca u namazu, a ramena nisu avret. Znači, ostali ove riječi Allahovog Poslanika, ﷺ, razumijevaju u smislu pokuðenosti, a ne u smislu stroge zabrane.


Minimum koji muškarac dok je u namazu mora pokriti jeste od iznad pupka do ispod koljena.


Na osnovu rečenog zaključujemo da je obavljanje namaza bez pokrivenih pleća i ramena ***[mekruh](https://pitajucene.com/search/mekruh/questions/ "Pretraži pitanja o mekruhu")*** (pokuðeno), ali da se ne dovodi u pitanje ispravnost namaza. Allah najbolje zna.


Odgovorio: dr. ***[Emir Demir](https://pitajucene.com/search/Emir+Demir/answers/ "Pretražite odgovore od dr. Emir Demir")***


